cy en en cy cy cy cy cy cy fr en cy en ca hsb fr nb en cy cy cy cy cy cy cy cy cy cy fr cy cy cy cy en cy en cy cy cy es cy fr
Hafan Cysylltu â'r Ganolfan Oriel lluniau Sut i gyfrannu Bwcio ystafelloedd
Saif Canolfan Owain Glyndŵr ar safle’r senedd enwog a gynhaliwyd yn 1404 lle y cafodd Owain ei goroni’n Dywysog Cymru. Rhoddwyd yr adeilad rhestredig gradd 1 hwn i dref Machynlleth gan yr Arglwydd Davies o Landinam ym mis Chwefror 1912.
Mae’r Ganolfan yn cynnwys arddangosfa newydd ryngweithiol a llawn gwybodaeth ar fywyd, amseroedd a gweledigaeth Owain Glyndŵr – yr arweinydd gwrthryfelgar a’r arwr cenedlaethol a gyhoeddodd ei hun yn Dywysog Cymru ar ddechrau’r bymthegfed ganrif.
Mae’r Arddangosfa sydd wedi’i hyrwyddo a’i hariannu gan Cadw a Llywodraeth Cymru’n ar agor i'r cyhoedd ac yn cynnwys y nodweddion canlynol:
• Fideo comisiwn sy’n ail-greu senedd Glyndŵr 1404
• Paneli arddangos dwyieithog llawn gwybodaeth sy’n darlunio bywyd ac amseroedd Glyndŵr
• Systemau cyfrifiadurol rhyngweithiol sy'n adrodd hanes Glyndŵr a’r gwrthryfel
• Murlun gan Murray Urquhart sy'n dangos golygfeydd o fywyd Glyndŵr a Brwydr Hyddgen yn 1401
• Llythyr enwog Pennal - ffacsimili o lythyr 1406, sydd wedi’i gyfeirio at Frenin Ffrainc ac wedi’i lofnodi gan Owain, ‘Tywysog Cymru’
• Atgynyrchiadau o wisgoedd y cyfnod – a chyfle i chi eu gwisgo amdanoch! – ynghyd â baneri o’r bymthegfed ganrif
• Atgynhyrchiad o gleddyf mawr canoloesol, arf nodweddiadol o ryfeloedd y bymthegfed ganrif
• Cyfle i chi roi cynnig ar rwbio pres!!
Ar wahân i’r Arddangosfa, mae’r adeilad hefyd yn darparu ystafelloedd mawr, cyfforddus sydd â digonedd o offer a chyfleusterau ar gyfer cyfarfodydd a gweithgareddau cymunedol. Cliciwch yma am fanylion a sut i’w llogi.
Dau Gyfle Busnes yn y Ganolfan
I unrhyw un sydd â syniad busnes ac sydd angen cartref iddo, mae dau gyfle cyffrous ar gael ichi yng Nghanolfan Owain Glyndŵr ar gychwyn blwyddyn newydd...
Stori llawn    Newyddion i gyd
Noddwyr y Ganolfan gan CADW a Llywodraeth Cynulliad Cymru
hawlfraint      map y safle
Dylunio a hostio'r wefan gan mach2media ltd.     Datblygiad y wefan gan Technoleg Taliesin Cyf.